

VLADA REPUBLIKE HRVATSKE

Zagreb, 8. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s potpisivanjem Izjave o namjeri između Republike Hrvatske i Mađarske vezano uz jačanje gospodarske suradnje i s time povezanih prometnih veza između pograničnih područja Republike Hrvatske i Mađarske  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_ godine, donijela

**Z A K L J U Č A K**

1. Prihvaća se Nacrt izjave o namjeri između Republike Hrvatske i Mađarske vezano uz jačanje gospodarske suradnje i s time povezanih prometnih veza između pograničnih područja Republike Hrvatske i Mađarske, u tekstu koji je dostavilo Ministarstvo mora, prometa i infrastrukture aktom, klase: 303-03/18-01/193, urbroja: 530-06-2-1-19-11, od 18. veljače 2019. godine.

2. Ovlašćuje se ministar mora, prometa i infrastrukture da, u ime Republike Hrvatske, potpiše Izjavu o namjeri iz točke 1. ovoga Zaključka.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Mađarska strana predložila je potpisivanje Izjave o namjeri između Republike Hrvatske i Mađarske vezano uz jačanje gospodarske suradnje i s time povezanih prometnih veza između pograničnih područja Republike Hrvatske i Mađarske.

Suradnja može uključivati sljedeće oblike i načine:

* pripremu projekata lokalne granične infrastrukture, uključujući i nove cestovne veze manjeg opsega između općina Sárok i Kneževo kao i Zákány i Gotalovo
* određivanje projekata koji će se predati kao zajednički zahtjev u okviru programa prekogranične suradnje
* koordinaciju mjera u okviru radne grupe odgovorne za suradnju glede funkcionalnog regionalnog koncepta i provedbe projekata za unaprjeđenje prekogranične mobilnosti između dvije države
* s Mađarske strane: povezivanje autoceste M6 s hrvatskom granicom
* s Hrvatske strane: izgradnju cestovne dionice do hrvatske granice uzduž koridora V/c
* početak razgovora i pregovora o izvedivosti uspostave novog graničnog prijelaza Branjin Vrh/Ivándárda
* suradnju u projektima razvoja europskih prometnih koridora i infrastrukture
* zajedničko određivanje financijskih sredstava za provedbu projekata izgradnje mostova, uključujući i most Kotoriba - Murakeresztur.

Donošenje predmetnog zaključka nema utjecaj na Državni proračun Republike Hrvatske za 2019. godinu i projekcije za 2020. i 2021. godinu.